Opdatering onsdag 24. januar kl. 15.23: Ransagningen er netop slut. Politiet fandt mindre mængder narkotika, ammunition og tyvekoster, der stammer fra indbrud i lokalområdet. Nordjyllands Politi opg Skats Bandeenhed Vest har onsdag klokken 10.00 iværksat en koordineret ransagningsaktion på en adresse nær Aalestrup. Adressen har ifølge Nordjyllands Politi tilknytning til bandemiljøet i Nordjylland. Oplysningerne om, hvorfor politiet og Skat nu slår til mod adressen er meget sparsomme, men ifølge TV2 Nords oplysninger er der tale om en adresse, der tidligere har været i politiets søgelys. Aktionen forventes at vare nogle timer, hvorefter politiet vil udsende en opdatring til pressen og den øvrige offentlighed. TV2 Nord følger sagen.

Referat:
Der foregår lige nu en koordineret ransagningsaktion mod en adresse i Aalestrup-området.